รักษาโดยการทานยามา3ปีแล้วค่ะ อาการคงที่มาตลอด แต่มาพักหลังเริ่มมีอาการดิ่งลง จากปัจจัยหลายอย่าง คือ พึ่งสูญเสียหมาที่รักที่เลี้ยงมากกว่า10ปีและคาดว่าอีกไม่นานก็กำลังจะสูญเสียงานที่ทำมากว่า 16ปี ตอนนี้โดนสั่งพักงานเพื่อให้รักษาตัว แต่ดูจากสถานการณ์แล้วคาดว่าอาจจะถูกเลิกจ้างด้วยเหตุผลเพราะปัญหาสุขภาพป่วยเป็นซึมเศร้า ถามว่ารู้สึกเสียใจมั๊ยที่จะถูกเลิกจ้างในอนาคต คำตอบคือเฉยๆถ้าเทียบกันแล้วหมาตายกลับเสียใจยิ่งกว่า ความรู้สึกตอนนี้คืออยู่ก็ไร้ค่าความคิดที่จะฆ่าตัวตาย มันวนเวียนอยู่ในหัวสมองมามากกว่า2อาทิตย์แล้วมีกำหนดพบอีกครั้งวันที่2เดือนหน้า พอจะมีวิธีไหนได้บ้างที่เอาความคิดพวกนี้ออกไปจากสมอง เพราะเกรงว่าหากวันใดที่ขาดสติไปจะทำเรื่องที่ผิดพลาด หากทนได้ถึงวันที่ 2 ควรจะบอกอาการนี้ให้ทราบมั๊ย
สวัสดีค่ะ อาการซึมเศร้าจากปัญหาในชีวิต เช่นเรื่องการเงิน การสูญเสียสิ่งที่รักนั้น เกิดขึ้นได้ในคนปกติที่ต้องเจอกับปัญหาเดียวกันแต่หากมีความซึมเศร้าและหดหู่ต่อเนื่องเกิน 2 สัปดาห์ขึ้นไป ไม่มีช่วงที่ดีขึ้น ทำอะไรที่เคยชอบทำก็ไม่สนุก กินได้น้อย นอนไม่หลับนั้น อาจจะเข้าข่ายโรคซึมเศร้า หรือโรคที่มีการเปลี่ยนแปลงทางอารมณ์อย่างรุนแรงซึ่งกรณีเป็นโรคซึมเศร้า ควรได้รับยาต้านเศร้าจากแพทย์อย่างต่อเนื่อง ไม่ขาดยา และหากมีอาการกำเริบเป็นมากขึ้น ยังมีความคิดอยากฆ่าตัวตาย ควรแจ้งให้แพทย์ทราบ หรือโทรไปเลื่อนนัดให้เร็วขึ้นก็ได้เช่นกัน ไม่ต้องกังวลค่ะ เบื้องต้นหาสิ่งที่ชอบทำเพื่อเบี่ยงเบนความสนใจ และพูดคุยกับผู้ที่ไว้ใจได้เพื่อเป็นการระบายความทุกข์